***Motorola Mobility LLC*** ir ASV uzņēmums, kas nodarbojas ar mobilo telesakaru iekārtu ražošanu. Izveidots 2011. gadā, atdaloties no *Motorola*. Kopš 2014. gada tas ir *Lenovo* īpašumā.
Galvenais birojs atrodas Čikāgas piepilsētā Liberīvillā.

Uzņēmums ražo mobilos telefonus, viedtālruņus, planšetdatorus un citas ierīces.

Vēsture
-------

2011. gadā izlaistais viedtālrunis *Motorola RAZR XT910*
*Motorola Mobility* ir uzņēmuma *Motorola*, kurš dibināts 1928. gadā, mantinieks mobilo telefonu jomā. Kopš 1939. gadu beigām tas izstrādāja radio sakaru iekārtas.
1969. gadu beigās *Motorola* sāka darbu pie mobilā telefona šūnu sistēmas izstrādes.
1973. gada 3. aprīlī *Motorola* demonstrēja pirmā portatīvā mobilā telefona prototipu, izmantojot *DynaTAC* sistēmu.
1983. gadā Federālā sakaru komisija apstiprināja *DynaTAC 8000X* telefonu, un tas pārdošanā nonāca 1984. gadā.
1991. gadā *Motorola* izstrādāja savu aparatūru *GSM* mobilo telefonu sistēmai.
Līdz 1998. gadam *Motorola* bija pasaulē lielākais mobilo telefonu ražotājs, kad to apsteidza Somijas *Nokia*.

2008. gadā direktoru padome nolēma uzņēmumu sadalīt divos publiski kotējamos uzņēmumos. Restrukturizācijai būtu jānotiek 2009. gadā, bet sarežģītās ekonomiskās situācijas dēļ tas aizkavējās.
2011. gada 4. janvārī *Motorola* tika sadalīta divos neatkarīgos uzņēmumus: *Motorola Solutions, Inc.* (sakaru iekārtas) un ***Motorola Mobility, Inc.*** (mobilie telefoni un mājas video ierīces).
*Motorola Mobility* akcijas sāka kotēt Ņujorkas fondu biržā (kods *MMI*).

*Motorola Mobility* logotips uzstādīts *Google* galvenās pilsētiņas tuvumā. 7 nedēļas vēlāk *Motorola Mobility* tika pārdots *Lenovo*
Logotips pēc *Lenovo* pārņemšanas
2011. gada 15. augustā *Google* paziņoja, ka iegādāsies *Motorola Mobility* par 12,5 miljardiem USD. Pirkšanas darījums tika pabeigts 2012. gada 22. maijā.
*Motorola Mobility* akciju kotēšana Ņujorkas fondu biržā tika pārtraukta.

2013. gada 17. aprīlī *Google* par 2,2 miljardiem *USD* pārdeva *Motorola Mobility* mājas ierīču biznesu (kabeļu modemi, ciparu televīzijas uztvērēji u.c.) ASV telesakaru iekārtu ražotājam *ARRIS Group*.

2014. gada 29. janvārī *Google* paziņoja, ka pārdod *Motorola Mobility* Ķīnas datoru ražotājam *Lenovo* par 2,91 miljardu dolāru. *Google* paturēja nodaļu *Advanced Technologies & Projects*, kas tika integrēta *Android* komandā, kā arī aptuveni 2000 *Motorola* patentu. Darījums starp *Google* un *Lenovo* pabeigts 30. oktobrī.

2015. gada augustā *Lenovo* paziņoja, ka apvienos savu esošo viedtālruņu nodaļu *Motorola Mobility* vienībā. Turpmāk *Motorola Mobility* bija atbildīgs par paša *Moto* produktu līnijas izstrādi un ražošanu, kā arī par *Lenovo* paša *Vibe* klāstu.

Atsauces
--------

1. ↑  A GLIMPSE OF WHAT WAS HAPPENING AT MOTOROLA Archived 2013. gada 2. jūlijā, *Wayback Machine* vietnē. *Motorola Mobility'*
2. ↑  «Nokia Annual Report 1998». Arhivēts no oriģināla, laiks: 2013. gada 4. novembrī. Skatīts: 2013. gada 30. jūlijā.
3. ↑  «Google Acquires Motorola Mobility». Arhivēts no oriģināla, laiks: 2013. gada 28. jūlijā. Skatīts: 2013. gada 30. jūlijā.
4. ↑  New CEO for Motorola Mobility; new location?
5. ↑  ARRIS Acquires Motorola Home: Creates Premier Video Delivery and Broadband Technology Company[novecojusi saite]
6. ↑  «Google» paziņo par «Motorola Mobility» pārdošanu «Lenovo» LETA, 2014. gada 30. janvāris
7. ↑  «Lenovo» pabeidz «Motorola Mobility» iegādi LETA--AFP, 2014.10.31

Ārējās saites
-------------

* *Motorola Mobility* vietne

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Google Inc. |
| --- |
|  |
| Komunikācijas | 
* Gmail
* Hangouts
* Translate

 |
|  |
| Programmatūra | 
* Chrome
* Earth
* OpenRefine
* Photos
* SketchUp

 |
|  |
| Platformas | 
* Android
* Chromecast
* Play

 |
|  |
| Izstrādes rīki | 
* AngularJS
* Web Toolkit

 |
|  |
| Satura publicēšana | 
* Drive (Docs, Sheets, Slides)
* YouTube

 |
|  |
| Meklēšana (PageRank) | 
* Maps
* Google meklētājs

 |
|  |
| Neturpināti | 
* Knol
* Google+
* Panoramio
* Picasa
* Picasa Web Albums

 |
|  |
| Cilvēki | 
* Els Gors
* Sundars Pičai
* Vints Serfs

|  |  |
| --- | --- |
| Dibinātāji | 
* Sergejs Brins
* Lerijs Peidžs

 |

 |
|  |
| Citi | 
* I/O
* Lunar X Prize
* Motorola Mobility

 |

 |